महिला दो बिल्लियां लेकर दिल्ली से इंफाल जा रही थी; कार्गो से एक गायब हुई
Air India Passengers Cat Missing Case; Follow Delhi IGI Airport Latest News, Reports and Updates On Dainik Bhaskar (दैनिक भास्कर) दिल्ली एयरपोर्ट पर एक महिला पैसेंजर की बिल्ली खो गई। महिला की दोस्त ने एअर इंडिया के स्टाफ पर लापरवाही का आरोप लगाया है। उसने ट्वीट में लिखा
दिल्ली IGI एयरपोर्ट पर एक महिला पैसेंजर की बिल्ली खो गई। जांगनेइचोंग करोंग नाम की महिला यात्री 24 अप्रैल को एअर इंडिया की फ्लाइट से दो पालतू बिल्लियों के साथ दिल्ली से इंफाल की यात्रा कर रही थी। उसे बिल्लियों के साथ यात्रा करने की अनुमति नहीं मिली, जिसके बाद उसने दोनों बिल्लियों को पिंजरे में बंदकर कार्गो के हवाले कर दिया।
बोर्डिंग से तुरंत पहले महिला को पता चला कि एक बिल्ली खो गई है। इसके बाद उसे एक ही बिल्ली के साथ यात्रा करनी पड़ी। महिला ने इसके लिए एअर इंडिया पर लापरवाही का आरोप लगाया है और कार्रवाई की मांग की है। महिला के दोस्त ने यह पूरा मामला ट्वीट किया है। उसने ट्वीट में रतन टाटा को भी टैग किया है।
यहां पढ़िए क्या था पूरा मामला...
मीडिया रिपोर्ट्स के मुताबिक, 24 अप्रैल को करोंग 9.55 की फ्लाइट के लिए सुबह 6.30 बजे एयरपोर्ट पर पहुंच गई थीं। हालांकि, चेक-इन काउंटर पर उन्हें कहा गया कि अगर वे बिल्ली को केबिन में ले जाना चाहती हैं तो उन्हें फ्लाइट को रीशेड्यूल करना होगा या बिजनेस क्लास में सफर करना होगा। अगर इन दोनों में से कोई ऑप्शन वे नहीं चुनती हैं, तो कार्गो से बिल्लियों को भेजना होगा।​​​​​​
करोंग ने बताया कि फ्लाइट रीशेड्यूल का ऑप्शन नहीं था और बिजनेस क्लास में भी सीट नहीं मिल पाई, इसलिए कार्गो का ऑप्शन चुनना पड़ा। उन्होंने आगे बताया कि एयरलाइन स्टाफ की मौजूदगी में बिल्लियों को पिंजरे में बंद कर उन्हें सौंप दिया गया। बोर्डिंग गेट के पास पहुंचने पर मैनेजर ने उन्हें बताया कि पिंजरे से निकलकर एक बिल्ली कहीं गायब हो गई। यह बात उन्हें बोर्डिंग से केवल 7 मिनट पहले बताई गई। ऐसे में उन्हें एक ही बिल्ली के साथ फ्लाइट लेनी पड़ी।
करोंग ने ई-मेल के जरिए शिकायत की
करोंग ने घटना को लेकर एयरलाइन को ईमेल के जरिए शिकायत भेजी। उन्होंने ईमेल में लिखा, ये परेशान कर देने वाला मामला था और मैं अब तक इससे उबर नहीं पाई हूं। मेरी एक बिल्ली गायब हो गई है। स्टाफ की लापरवाही के कारण मुझे शारीरिक और मानसिक परेशानी का सामना करना पड़ रहा है। इस पर कार्रवाई होनी चाहिए।
वहीं, इस पूरे मामले पर एअर इंडिया ने जवाब देते हुए कहा, हम इस घटना पर आपके साथ सहानुभूति रखते हैं। हमारी टीम इस मामले को लेकर आपके दोस्त से संपर्क में रहेगी। एअर इंडिया ने करोंग से टिकट की डिटेल साझा करने को कहा है।
ये खबरें भी पढ़ सकते हैं....
एअर इंडिया ने रोकी पालतू कुत्ते की एंट्री, बोर्डिंग पास के बावजूद फ्लाइट में उड़ान नहीं भर सका परिवार
बेंगलुरु में पालतू कुत्ते के साथ ट्रिप पर जा रहे एक फैमिली को एअर इंडिया स्टाफ ने फ्लाइट में चढ़ने से रोक दिया। परिवार ने सोशल मीडिया पर एअर इंडिया के पायलट के खिलाफ वीडियो शेयर किया है। सचिन शेनॉय नाम के इस शख्स ने कहा कि एयरलाइंस ने बोर्डिंग पास होने के बावजूद उनके पालतू कुत्ते को फ्लाइट के अंदर नहीं जाने दिया गया। पूरी खबर पढ़ें...
विस्तारा की फ्लाइट के खाने में मिला कॉकरोच, पैसेंजर ने ट्वीट कर की शिकायत; 10 मिनट में कंपनी ने दिया जवाब
विस्तारा की फ्लाइट से ट्रैवल कर रहे एक शख्स के खाने में कॉकरोच मिला था। पैसेंजर निकुल सोलंकी ने ट्वीट किया कि एयर विस्तारा के भोजन में छोटा कॉकरोच मिला है। ट्वीट के 10 मिनट के अंदर ही विस्तारा का जवाब आया। कंपनी ने कहा कि आप अपनी फ्लाइट की जानकारी हमें दें, ताकि मामले की जांच कर सकें। पूरी खबर पढ़ें...